                  16.7.2020

                  SK

                  Úradný vestník Európskej únie

                  L 227/27

         VYKONÁVACIE NARIADENIE KOMISIE (EÚ) 2020/1033
         z 15. júla 2020
         o obnovení povolenia L-arginínu produkovaného kmeňom Corynebacterium glutamicum ATCC 13870 a o povolení L-arginínu produkovaného kmeňom Corynebacterium glutamicum KCCM 80182 ako kŕmnych doplnkových látok pre všetky druhy zvierat, ktorým sa zrušuje nariadenie (ES) č. 1139/2007
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     L-arginín produkovaný kmeňom Corynebacterium glutamicum ATCC 13870 bol povolený na 10 rokov ako kŕmna doplnková látka pre všetky druhy zvierat nariadením Komisie (ES) č. 1139/2007 (2).

                     (3)

                     V súlade s článkom 14 nariadenia (ES) č. 1831/2003 bola predložená žiadosť o obnovenie povolenia L-arginínu produkovaného kmeňom Corynebacterium glutamicum ATCC 13870 ako kŕmnej doplnkovej látky pre všetky druhy zvierat a o zaradenie tejto doplnkovej látky do kategórie doplnkových látok „výživové doplnkové látky“ a funkčnej skupiny „aminokyseliny, ich soli a analógy“. K žiadosti boli priložené údaje a doklady požadované podľa článku 14 ods. 2 nariadenia (ES) č. 1831/2003, ako aj žiadosť o zmenu označenia kmeňa na Corynebacterium glutamicum NITE SD 00285.

                     (4)

                     V súlade s článkom 7 nariadenia (ES) č. 1831/2003 bola predložená žiadosť o povolenie L-arginínu produkovaného kmeňom Corynebacterium glutamicum KCCM 80182 ako kŕmnej doplnkovej látky na použitie v krmivách a vo vode na pitie pre všetky druhy zvierat. Žiadosť sa týka povolenia L-arginínu produkovaného kmeňom Corynebacterium glutamicum KCCM 80182 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“, funkčnej skupiny „aminokyseliny, ich soli a analógy“ a do kategórie doplnkových látok „senzorické doplnkové látky“, funkčnej skupiny „aromatické zlúčeniny“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (5)

                     Európsky úrad pre bezpečnosť potravín (ďalej len „úrad“) dospel v stanoviskách z 3. apríla 2019 (3) a 14. mája 2019 (4) k záveru, že L-arginín produkovaný kmeňmi Corynebacterium glutamicum NITE SD 00285 a Corynebacterium glutamicum KCCM 80182, nemá za navrhovaných podmienok použitia negatívny účinok na zdravie zvierat, zdravie ľudí ani životné prostredie. Takisto uviedol, že L-arginín produkovaný kmeňom Corynebacterium glutamicum NITE SD 00285 je dráždivý pre pokožku, žieravý pre oči a nebezpečný pri vdychovaní. Pokiaľ ide o L-arginín produkovaný kmeňom Corynebacterium glutamicum KCCM 80182, úrad uviedol, že je žieravý pre pokožku a oči. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad takisto dospel k záveru, že táto doplnková látka je účinným zdrojom aminokyseliny arginín pre všetky druhy zvierat a že ak má byť doplnkový L-arginín účinný u prežúvavcov, mal by byť chránený pred rozkladom v bachore.

                     (6)

                     Úrad vo svojom stanovisku k L-arginínu produkovanému kmeňom Corynebacterium glutamicum KCCM 80182 vyjadril obavy o bezpečnosť simultánneho perorálneho podávania aminokyseliny vo vode na pitie a v krmive. Úrad však nenavrhol maximálny obsah L-arginínu. Okrem toho úrad odporučil pridávanie L-arginínu vo vhodných množstvách. Preto je v prípade pridávania L-arginínu vodou na pitie vhodné upozorniť používateľa na to, že treba zohľadniť podiel tejto látky na príjme všetkých esenciálnych a podmienečne esenciálnych aminokyselín.

                     (7)

                     S cieľom umožniť lepšiu kontrolu L-arginínu by sa mali stanoviť obmedzenia a podmienky, ak sa používa ako aróma. V prípade používania L-arginínu ako arómy by sa na etikete mal uviesť odporúčaný obsah. Ak sa tento obsah prekročí, na označení premixov by sa mali uviesť určité informácie.

                     (8)

                     Pokiaľ ide o použitie L-arginínu ako arómy, úrad uvádza, že pri použití látky v odporúčanej dávke nie je potrebné ďalšie preukazovanie účinnosti. Použitie L-arginínu ako aromatickej zlúčeniny vo vode na pitie nie je povolené. Ak sa L-arginín ako aromatická zlúčenina podáva v odporúčanej dávke, nemal by vyvolávať žiadne obavy, pokiaľ ide o podiel tejto látky na príjme všetkých esenciálnych a podmienečne esenciálnych aminokyselín.

                     (9)

                     Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnej doplnkovej látky v krmive predložené referenčným laboratóriom zriadeným nariadením (ES) č. 1831/2003.

                     (10)

                     Z posúdenia L-arginínu produkovaného kmeňmi Corynebacterium glutamicum NITE SD 00285 a Corynebacterium glutamicum KCCM 80182 vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Preto by sa používanie tejto doplnkovej látky malo povoliť podľa prílohy k tomuto nariadeniu.

                     (11)

                     V dôsledku obnovenia povolenia L-arginínu produkovaného kmeňom Corynebacterium glutamicum ATCC 13870 ako kŕmnej doplnkovej látky za podmienok stanovených v prílohe k tomuto nariadeniu by sa nariadenie (ES) č. 1139/2007 malo zrušiť.

                     (12)

                     Keďže neexistujú bezpečnostné dôvody na okamžité uplatňovanie zmien podmienok povolenia pre L-arginín produkovaný kmeňom Corynebacterium glutamicum ATCC 13870, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z obnovenia povolenia.

                     (13)

                     To, že použitie L-arginínu ako arómy vo vode na pitie nie je povolené, nevylučuje použitie tejto látky v kŕmnej zmesi podávanej vodou.

                     (14)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Povolenie L-arginínu produkovaného kmeňom Corynebacterium glutamicum ATCC 13870, ktorý patrí do kategórie doplnkových látok „výživové doplnkové látky“ a do funkčnej skupiny „aminokyseliny, ich soli a analógy“, sa obnovuje za podmienok stanovených v prílohe.

               2.   L-arginín produkovaný kmeňom Corynebacterium glutamicum KCCM 80182, ktorý patrí do kategórie doplnkových látok „výživové doplnkové látky“ a funkčnej skupiny „aminokyseliny, ich soli a analógy“ a do kategórie doplnkových látok „senzorické doplnkové látky“ a funkčnej skupiny „aromatické zlúčeniny“, sa za podmienok stanovených v prílohe povoľuje ako doplnková látka vo výžive zvierat.

            Článok 2

               1.   L-arginín produkovaný kmeňom Corynebacterium glutamicum ATCC 13870 a premixy, ktoré ho obsahujú a boli vyrobené a označené pred 5. februárom 2021 v súlade s pravidlami uplatniteľnými pred 5. augustom 2020, možno naďalej umiestňovať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce látku uvedenú v odseku 1, ktoré boli vyrobené a označené pred 5. augustom 2021 v súlade s pravidlami uplatniteľnými pred 5. augustom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá určené na produkciu potravín.

               3.   Kŕmne suroviny a kŕmne zmesi obsahujúce látku uvedenú v odseku 1, ktoré boli vyrobené a označené pred 5. augustom 2022 v súlade s pravidlami uplatniteľnými pred 5. augustom 2020, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na produkciu potravín.

            Článok 3
            Nariadenie (ES) č. 1139/2007 sa zrušuje.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 1139/2007 z 1. októbra 2007 o povolení L-arginínu ako kŕmnej doplnkovej látky (Ú. v. EÚ L 256, 2.10.2007, s. 11).

            (3)  Vestník EFSA (EFSA Journal) (2019) 17(5):5696.

            (4)  Vestník EFSA (EFSA Journal) (2019) 17(6):5720.

            PRÍLOHA

                           Identifikačné číslo doplnkovej látky

                           Názov/meno držiteľa povolenia

                           Doplnková látka

                           Zloženie, chemický vzorec, opis, analytická metóda

                           Druh alebo kategória zvierat

                           Maximálny vek

                           Minimálny obsah

                           Maximálny obsah

                           Iné ustanovenia

                           Koniec platnosti povolenia

                           mg/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: aminokyseliny, ich soli a analógy.

                        3c364

                        –

                        L-arginín

                           Zloženie doplnkovej látky:

                        prášok s minimálnym obsahom L-arginínu 98 % (sušina) a maximálnym obsahom vody 15 %

                        všetky druhy zvierat

                        –

                        –

                        –

                                    1.

                                    L-arginín možno uvádzať na trh a používať ako doplnkovú látku vo forme prípravku.

                                    2.

                                    V návode na použitie doplnkovej látky a premixu sa musia uviesť podmienky skladovania a stabilita pri tepelnom ošetrení.

                                    3.

                                    Na označení doplnkovej látky sa musí uviesť obsah vlhkosti.

                                    4.

                                    Pre používateľov doplnkovej látky a premixu prevádzkovatelia krmivárskych podnikov stanovia prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premix sa musia používať s osobnými ochrannými prostriedkami.

                        5. augusta 2030

                           Charakteristika účinnej látky:

                        L-arginín [kyselina (S)-2-amino-5-guanidinopentánová] produkovaný fermentáciou s kmeňom Corynebacterium glutamicum NITE SD 00285.
                        Chemický vzorec: C6H14N4O2
                        Číslo CAS: 74-79-3

                           Analytická metóda
                            (1):
                        Na identifikáciu L-arginínu v kŕmnej doplnkovej látke:

                                    —

                                    „Monografia o L-arginíne“ v Kódexe chemických látok v potravinách (Food Chemical Codex).

                              Na kvantifikáciu arginínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu arginínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS): nariadenie Komisie (ES) č. 152/2009 (príloha III, časť F).

                        3c362

                        –

                        L-arginín

                           Zloženie doplnkovej látky:

                        prášok s minimálnym obsahom L-arginínu 98 % (sušina) a maximálnym obsahom vody 0,5 %

                        všetky druhy zvierat

                        –

                        –

                        –

                                    1.

                                    L-arginín možno uvádzať na trh a používať ako doplnkovú látku vo forme prípravku.

                                    2.

                                    Doplnková látka sa môže používať aj vo vode na pitie.

                                    3.

                                    V návode na použitie doplnkovej látky a premixu sa musia uviesť podmienky skladovania, stabilita pri tepelnom ošetrení a stabilita vo vode na pitie.

                                    4.

                                    Vyhlásenie na označení doplnkovej látky a premixu: „Pri pridávaní L-arginínu, najmä vodou na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                                    5.

                                    Pre používateľov doplnkovej látky a premixu stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pre pokožku a oči. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premix sa musia používať s osobnými ochrannými prostriedkami.

                        5. augusta 2030

                           Charakteristika účinnej látky:

                        L-arginín [kyselina (S)-2-amino-5-guanidinopentánová] produkovaný fermentáciou s kmeňom Corynebacterium glutamicum KCCM 80182.
                        Chemický vzorec: C6H14N4O2
                        Číslo CAS: 74-79-3

                           Analytická metóda
                            (2):
                        Na identifikáciu L-arginínu v kŕmnej doplnkovej látke:

                                    —

                                    „Monografia o L-arginíne“ v Kódexe chemických látok v potravinách (Food Chemical Codex).

                              Na kvantifikáciu arginínu v kŕmnej doplnkovej látke a vo vode:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu arginínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS): nariadenie Komisie (ES) č. 152/2009 (príloha III, časť F).

                           Kategória: senzorické doplnkové látky. Funkčná skupina: aromatické zlúčeniny.

                        3c362

                        –

                        L-arginín

                           Zloženie doplnkovej látky:

                        prášok s minimálnym obsahom L-arginínu 98 % (sušina) a maximálnym obsahom vody 0,5 %

                        všetky druhy zvierat

                        –

                        –

                                    1.

                                    L-arginín možno uvádzať na trh a používať ako doplnkovú látku vo forme prípravku.

                                    2.

                                    Doplnková látka sa pridáva do krmiva vo forme premixu.

                                    3.

                                    V návode na použitie doplnkovej látky a premixu sa musia uviesť podmienky skladovania a stabilita pri tepelnom ošetrení.

                                    4.

                                    Na označení doplnkovej látky sa musí uviesť:
                                    „Odporúčaný maximálny obsah účinnej látky v kompletnom krmive s obsahom vlhkosti 12 %: 25 mg/kg.“

                                    5.

                                    Na označení premixov sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 25 mg/kg.

                                    6.

                                    Pre používateľov doplnkovej látky a premixu stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pre pokožku a oči. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premix sa musia používať s osobnými ochrannými prostriedkami.

                        5. augusta 2030

                           Charakteristika účinnej látky:

                        L-arginín [kyselina (S)-2-amino-5-guanidinopentánová] produkovaný fermentáciou s kmeňom Corynebacterium glutamicum KCCM 80182.
                        Chemický vzorec: C6H14N4O2
                        Číslo CAS: 74-79-3
                        Číslo FLAVIS: 17.003

                           Analytická metóda
                            (3):
                        Na identifikáciu L-arginínu v kŕmnej doplnkovej látke:

                                    —

                                    „Monografia o L-arginíne“ v Kódexe chemických látok v potravinách (Food Chemical Codex).

                              Na kvantifikáciu arginínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                              Na kvantifikáciu arginínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS): nariadenie Komisie (ES) č. 152/2009 (príloha III, časť F).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (3)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1034 z 15. júla 2020 o povolení prípravku s obsahom endo-1,4-β-xylanázy produkovanej mikroorganizmom Aspergillus oryzae (DSM 26372) ako kŕmnej doplnkovej látky pre nosnice (držiteľ povolenia: spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o) (Text s významom pre EHP)

text:
                  16.7.2020

                  SK

                  Úradný vestník Európskej únie

                  L 227/34

         VYKONÁVACIE NARIADENIE KOMISIE (EÚ) 2020/1034
         z 15. júla 2020
         o povolení prípravku s obsahom endo-1,4-β-xylanázy produkovanej mikroorganizmom Aspergillus oryzae (DSM 26372) ako kŕmnej doplnkovej látky pre nosnice (držiteľ povolenia: spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o.o)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom endo-1,4-β-xylanázy produkovanej mikroorganizmom Aspergillus oryzae (DSM 26372). K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.

                     (3)

                     Žiadosť sa týka povolenia prípravku s obsahom endo-1,4-β-xylanázy produkovanej mikroorganizmom Aspergillus oryzae (DSM 26372) ako kŕmnej doplnkovej látky pre nosnice, ktorý sa má zaradiť do kategórie doplnkových látok „zootechnické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) vo svojich stanoviskách z 26. septembra 2017 (2) a z 13. novembra 2019 (3) skonštatoval, že prípravok s obsahom endo-1,4-β-xylanázy produkovanej mikroorganizmom Aspergillus oryzae (DSM 26372) nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že doplnková látka môže byť potenciálnym respiračným senzibilizátorom a že nemožno vyvodiť žiadny záver, pokiaľ ide o jej potenciálnu dermálnu senzibilizáciu. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad takisto dospel k záveru, že doplnková látka preukázala účinok pri zlepšovaní znáškovosti. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia prípravku s obsahom endo-1,4-β-xylanázy produkovanej mikroorganizmom Aspergillus oryzae (DSM 26372) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2017) 15(10):5020.

            (3)  Vestník EFSA (EFSA Journal) (2019) 17(11):5919.

            PRÍLOHA

                           Identifikačné číslo doplnkovej látky

                           Názov/meno držiteľa povolenia

                           Doplnková látka

                           Zloženie, chemický vzorec, opis, analytická metóda

                           Druh alebo kategória zvierat

                           Maximálny vek

                           Minimálny obsah

                           Maximálny obsah

                           Iné ustanovenia

                           Koniec platnosti povolenia

                           Jednotky aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť.

                        4a1607i

                        Spoločnosť DSM Nutritional Products Ltd., zastúpená spoločnosťou DSM Nutritional Products Sp. Z o. o.

                        endo-1,4-β-xylanáza
                        (EC 3.2.1.8)

                              Zloženie doplnkovej látky

                        Prípravok s obsahom endo-1,4-β-xylanázy (EC 3.2.1.8) produkovanej kmeňom Aspergillus oryzae (DSM 26372) s minimálnou aktivitou:
                        Tuhá forma: 1 000  FXU (1)/g
                        Kvapalná forma: 650 FXU/ml

                        nosnice

                        –

                        100 FXU

                        –

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu kože, očí a dýchacích ciest.

                        5. 8. 2030

                              Charakteristika účinnej látky

                        Endo-1,4-β-xylanáza (EC 3.2.1.8) produkovaná kmeňom Aspergillus oryzae (DSM 26372)

                              Analytická metóda

                            (2)

                        Na kvantifikáciu endo-1,4-β-xylanázy produkovanej kmeňom Aspergillus oryzae (DSM 26372) v kŕmnej doplnkovej látke:

                                    —

                                    kolorimetrická metóda, pri ktorej sa meria farebná zlúčenina vzniknutá reakciou kyseliny 3,5-dinitrosalicylovej so xylozilovými podielmi uvoľnenými pôsobením xylanázy na pšeničný arabinoxylán

                              Na kvantifikáciu endo-1,4-β-xylanázy produkovanej kmeňom Aspergillus oryzae (DSM 26372) v premixoch a krmivách:

                                    —

                                    kolorimetrická metóda, pri ktorej sa meria farbivo rozpustné vo vode uvoľnené pôsobením xylanázy na azo-xylán z ovsených pliev označkovaný farbivom

               (1)  1 FXU je množstvo enzýmu, ktoré z pšeničného azo-arabinoxylánu uvoľní 7,8 μmol redukujúcich cukrov (ekvivalentov xylózy) za minútu pri pH 6,0 a teplote 50 °C.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1175 zo 7. augusta 2020 o povolení monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181 ako kŕmnej doplnkovej látky pre všetky druhy zvierat (Text s významom pre EHP)

text:
                  10.8.2020

                  SK

                  Úradný vestník Európskej únie

                  L 259/6

         VYKONÁVACIE NARIADENIE KOMISIE (EÚ) 2020/1175
         zo 7. augusta 2020
         o povolení monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181 ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (3)

                     Žiadosť sa týka povolenia monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181 ako kŕmnej doplnkovej látky pre všetky druhy zvierat. Žiadateľ požiadal o zaradenie tejto doplnkovej látky do kategórie „senzorické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) v stanovisku z 10. januára 2020 (2) skonštatoval, že monohydrát hydrochloridu L-cysteínu získaný fermentáciou Escherichia coli KCCM 80180 a Escherichia coli KCCM 80181 nemá za navrhovaných podmienok používania v krmive negatívny účinok na zdravie zvierat, bezpečnosť spotrebiteľov ani životné prostredie. Vo svojich záveroch zohľadnil aj to, že žiadateľ navrhuje označiť doplnkovú látku výstražným upozornením H335 (môže spôsobovať podráždenie dýchacích ciest) podľa nariadenia (ES) č. 1272/2008 (3). Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Uvedená látka sa používa aj v potravinách a jej funkcia v krmive je v zásade rovnaká, preto úrad dospel k záveru, že nie je potrebné ďalšie preukazovanie jej účinnosti v krmive.

                     (5)

                     Mali by sa stanoviť obmedzenia a podmienky s cieľom umožniť lepšiu kontrolu. V prípade monohydrátu hydrochloridu L-cysteínu by sa na označení doplnkovej látky mal uvádzať odporúčaný obsah. Ak sa tento obsah prekročí, malo by označenenie premixov obsahovať určité informácie.

                     (6)

                     Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                     (7)

                     Z posúdenia monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie tejto látky by sa preto malo povoliť podľa prílohy k tomuto nariadeniu.

                     (8)

                     To, že použitie monohydrátu hydrochloridu L-cysteínu získaného fermentáciou Escherichia coli KCCM 80180 a Escherichia coli KCCM 80181 ako arómy v pitnej vode nie je povolené, nevylučuje jeho použitie v kŕmnej zmesi podávanej vo vode.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látky špecifikované v prílohe, ktoré patria do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľujú ako kŕmne doplnkové látky vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. augusta 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2020) 18(2):6003.

            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec obdobia povolenia

                        v mg účinnej látky/kg kompletného krmiva s obsahom vlhkosti 12 %

                           Kategória: senzorické doplnkové látky. Funkčná skupina: aromatické zlúčeniny.

                        2b920i

                        –

                        L-cysteín, hydrochlorid monohydrát

                        Zloženie doplnkovej látky:
                        L-cysteín, hydrochlorid monohydrát
                        Charakteristika účinnej látky:
                        L-cysteín, hydrochlorid monohydrát
                        získaný fermentáciou s Escherichia coli KCCM 80180 a Escherichia coli KCCM 80181
                        Čistota: minimálne 98,5 %
                        Chemický vzorec: C3H7NO2S •HClH2O.
                        Číslo CAS: 7048-04-6
                        Číslo FLAVIS: 17.032
                        Analytická metóda  (1):
                        Na identifikáciu monohydrátu hydrochloridu L-cysteínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), Európsky liekopis 6.6-2.2.56 – metóda 1.

                              Na kvantifikáciu monohydrátu hydrochloridu L-cysteínu v kŕmnej doplnkovej látke:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FD).

                              Na kvantifikáciu monohydrátu hydrochloridu L-cysteínu v premixoch:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie Komisie (ES) č. 152/2009
                                    (príloha III, časť F).

                        všetky druhy zvierat

                        –

                        –

                        –

                                    1.

                                    Doplnková látka sa pridáva do krmiva vo forme premixu.

                                    2.

                                    V návode na použitie doplnkovej látky a premixu sa musia uviesť podmienky skladovania a stabilita pri tepelnom ošetrení.

                                    3.

                                    Na označení doplnkovej látky sa musí uviesť:
                                    „Odporúčaný maximálny obsah účinnej látky v kompletnom krmive s obsahom vlhkosti 12 %: 25 mg/kg“.

                                    4.

                                    Na etikete premixov sa musí uviesť funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 25 mg/kg.

                                    5.

                                    Pre používateľov doplnkovej látky a premixov musia prevádzkovatelia krmivárskych podnikov stanoviť prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                        30.9.2030

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/1328 z 18. septembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Fraise du Périgord“ (CHZO)]

text:
                  25.9.2020

                  SK

                  Úradný vestník Európskej únie

                  L 312/4

         VYKONÁVACIE NARIADENIE KOMISIE (EÚ) 2020/1328
         z 18. septembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Fraise du Périgord“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Fraise du Périgord“ zapísaného do registra na základe vykonávacieho nariadenia Komisie (EÚ) č. 135/2004 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Fraise du Périgord“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 135/2004 z 27. januára 2004, ktorým sa dopĺňa príloha k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“ (Fraise du Périgord a Queso de Valdeón) (Ú. v. EÚ L 21, 28.1.2004, s. 9).

            (3)  Ú. v. EÚ C 170, 18.5.2020, s. 38.


title: Vykonávacie nariadenie Komisie (EÚ) 2020/1340 z 22. septembra 2020, ktorým sa do registra chránených označení pôvodu a chránených zemepisných označení zapisuje názov [„Brački varenik“ (CHZO)]

text:
                  29.9.2020

                  SK

                  Úradný vestník Európskej únie

                  L 314/1

         VYKONÁVACIE NARIADENIE KOMISIE (EÚ) 2020/1340
         z 22. septembra 2020,
         ktorým sa do registra chránených označení pôvodu a chránených zemepisných označení zapisuje názov [„Brački varenik“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Chorvátska o zápis názvu „Brački varenik“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Brački varenik“ by sa mal zapísať do registra,

               PRIJALA TOTO NARIADENIE:

            Článok 1
            Názov „Brački varenik“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.8. Iné výrobky prílohy I k zmluve (koreniny atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 183, 3.6.2020, s. 12.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/1341 z 28. septembra 2020, ktorým sa mení vykonávacie nariadenie (EÚ) 2020/466, pokiaľ ide o obdobie uplatňovania dočasných opatrení (Text s významom pre EHP)

text:
                  29.9.2020

                  SK

                  Úradný vestník Európskej únie

                  L 314/2

         VYKONÁVACIE NARIADENIE KOMISIE (EÚ) 2020/1341
         z 28. septembra 2020,
         ktorým sa mení vykonávacie nariadenie (EÚ) 2020/466, pokiaľ ide o obdobie uplatňovania dočasných opatrení
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 141 ods. 1,
         keďže:

                     (1)

                     Nariadenie (EÚ) 2017/625 stanovuje okrem iného pravidlá vykonávania úradných kontrol a iných úradných činností príslušnými orgánmi členských štátov. Takisto splnomocňuje Komisiu, aby prostredníctvom vykonávacieho aktu prijala primerané dočasné opatrenia potrebné na obmedzenie rizík pre zdravie ľudí, zvierat a rastlín a pre dobré životné podmienky zvierat, ak má dôkaz o vážnom narušení kontrolného systému členského štátu.

                     (2)

                     S cieľom riešiť osobitné okolnosti v dôsledku prebiehajúcej krízy týkajúcej sa ochorenia spôsobeného koronavírusom (COVID-19) vykonávacie nariadenie Komisie (EÚ) 2020/466 (2) umožňuje členským štátom uplatňovať dočasné opatrenia v súvislosti s úradnými kontrolami a inými úradnými činnosťami.

                     (3)

                     Členské štáty informovali Komisiu, že vzhľadom na krízu spojenú s ochorením COVID-19 určité vážne narušenia fungovania ich kontrolných systémov, ťažkosti pri vykonávaní úradných kontrol a iných úradných činností týkajúcich sa úradných certifikátov a úradných potvrdení v súvislosti s premiestňovaním zvierat a tovaru do Únie a v rámci Únie a problémy s organizáciou fyzických stretnutí s prevádzkovateľmi a ich personálom v súvislosti s úradnými kontrolami budú po 1. októbri 2020 pretrvávať. S cieľom riešiť tieto vážne narušenia, ktoré budú v nasledujúcich mesiacoch pravdepodobne pretrvávať, a uľahčiť plánovanie a vykonávanie úradných kontrol a iných úradných činností počas krízy spojenej s ochorením COVID-19 by sa obdobie uplatňovania vykonávacieho nariadenia (EÚ) 2020/466 malo predĺžiť do 1. februára 2021.

                     (4)

                     Vykonávacie nariadenie (EÚ) 2020/466 by sa preto malo zodpovedajúcim spôsobom zmeniť.

                     (5)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            V druhom odseku článku 6 vykonávacieho nariadenia (EÚ) 2020/466 sa dátum „1. októbra 2020“ nahrádza dátumom „1. februára 2021“.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 2. októbra 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 95, 7.4.2017, s. 1.

            (2)  Vykonávacie nariadenie Komisie (EÚ) 2020/466 z 30. marca 2020 o dočasných opatreniach na obmedzenie rizík pre zdravie ľudí, zvierat a rastlín a pre dobré životné podmienky zvierat počas určitých vážnych narušení kontrolných systémov členských štátov v dôsledku ochorenia spôsobeného koronavírusom (COVID-19) (Ú. v. EÚ L 98, 31.3.2020, s. 30).


title: Vykonávacie nariadenie Rady (EÚ) 2021/49 z 22. januára 2021, ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku

text:
                  25.1.2021

                  SK

                  Úradný vestník Európskej únie

                  L 23/5

         VYKONÁVACIE NARIADENIE RADY (EÚ) 2021/49
         z 22. januára 2021,
         ktorým sa vykonáva nariadenie (EÚ) č. 101/2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 101/2011 zo 4. februára 2011 o reštriktívnych opatreniach voči určitým osobám, subjektom a orgánom vzhľadom na situáciu v Tunisku (1), a najmä na jeho článok 12,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 4. februára 2011 nariadenie (EÚ) č. 101/2011.

                     (2)

                     Na základe preskúmania by sa v prílohe I k nariadeniu (EÚ) č. 101/2011 záznamy o štyroch osobách mali vypustiť a v prípade jednej osoby by sa mali aktualizovať informácie týkajúce sa práva na obhajobu a práva na účinnú súdnu ochranu.

                     (3)

                     Príloha I k nariadeniu (EÚ) č. 101/2011 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 101/2011 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2021

                  Za Radu

                  predsedníčka

               A. P. ZACARIAS

            (1)  Ú. v. EÚ L 31, 5.2.2011, s. 1.

            PRÍLOHA
            V nariadení (EÚ) č. 101/2011 sa príloha I mení takto:

                        1.

                        V časti A (Zoznam osôb a subjektov podľa článku 2) sa vypúšťajú záznamy o týchto osobách:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI

                        2.

                        Časť B (Právo na obhajobu a právo na účinnú súdnu ochranu podľa tuniského práva) sa mení takto:

                                    a)

                                    vypúšťajú sa záznamy o týchto osobách:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    záznamy o týchto osobách sa nahrádzajú týmito záznamami:

                                                „14.

                                                Samira Bent Mohamed Ben Rhouma TRABELSI
                                                Vyšetrovanie alebo súdne konanie týkajúce sa sprenevery verejných finančných prostriedkov alebo majetku stále prebieha. Z informácií zo spisu Rady vyplýva, že v súdnych konaniach, z ktorých Rada vychádzala, bolo dodržané právo na obhajobu a právo na účinnú súdnu ochranu. Dokazuje to najmä skutočnosť, že 11. augusta 2011 vyšetrujúci sudca vypočul pani Samiru Bent Mohamed Ben Rhouma TRABELSIOVÚ za prítomnosti jej advokáta.

                                                45.

                                                Montassar Ben Habib Ben Bouali LTAIEF
                                                Vyšetrovanie alebo súdne konanie týkajúce sa sprenevery verejných finančných prostriedkov alebo majetku stále prebieha. Z informácií zo spisu Rady vyplýva, že v súdnom konaní, z ktorého Rada vychádzala, bolo dodržané právo na obhajobu a právo na účinnú súdnu ochranu. Dokazuje to najmä skutočnosť, že v rokoch 2011 a 2013 vypočul vyšetrujúci sudca pána Montassara Bena Habiba Bena Boualiho LTAIEFA za prítomnosti jeho advokáta.“


title: Vykonávacie nariadenie Komisie (EÚ) 2021/50 z 22. januára 2021, ktorým sa povoľuje rozšírenie používania a zmena špecifikácií novej potraviny „zmes 2′-fukozyllaktózy/difukozyllaktózy“ a ktorým sa mení vykonávacie nariadenie (EÚ) 2017/2470 (Text s významom pre EHP)

text:
                  25.1.2021

                  SK

                  Úradný vestník Európskej únie

                  L 23/7

         VYKONÁVACIE NARIADENIE KOMISIE (EÚ) 2021/50
         z 22. januára 2021,
         ktorým sa povoľuje rozšírenie používania a zmena špecifikácií novej potraviny „zmes 2′-fukozyllaktózy/difukozyllaktózy“ a ktorým sa mení vykonávacie nariadenie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     Podľa článku 8 nariadenia (EÚ) 2015/2283 sa prijalo vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Vykonávacím nariadením Komisie (EÚ) 2019/1979 (3) sa v súlade s nariadením (EÚ) 2015/2283 povolilo umiestnenie mikrobiálneho zdroja „zmes 2′-fukozyllaktózy/difukozyllaktózy“ („zmes 2′-FL/DFL“) na trh ako novej potraviny. Zmes 2′-FL/DFL bola preto zaradená do únijného zoznamu nových potravín.

                     (4)

                     Spoločnosť Glycom A/S (ďalej len „žiadateľ“) predložila 17. marca 2020 Komisii žiadosť o rozšírenie používania a zmenu špecifikácií zmesi 2′-FL/DFL v súlade s článkom 10 ods. 1 nariadenia (EÚ) 2015/2283. Žiadateľ požiadal o rozšírenie používania zmesi 2′-FL/DFL v mliečnych nápojoch a podobných výrobkoch určených pre malé deti na úrovni 1,2 g/l v konečnom výrobku pripravenom na použitie, ktorý sa takto predáva alebo ktorý sa pripravuje podľa návodu výrobcu pri povolených použitiach. Žiadateľ okrem toho požiadal o uvedenie všeobecnejšieho opisu výrobného procesu v súvislosti s novou potravinou, najmä o odstránenie znenia „sušenie rozprašovaním“ z opisu konečnej fázy sušenia vo výrobnom procese, keďže sa používajú aj iné techniky, napríklad lyofilizácia; o odstránenie pojmu „amorfný“ z opisu novej potraviny v jej konečnej forme, keďže nová potravina je prášok alebo aglomeráty v závislosti od použitej metódy sušenia; a o zahrnutie 3-fukozyllaktózy, jednej z menej významných zložiek novej potraviny, do súčtu oligosacharidov, ktoré tvoria novú potravinu, a nie do súčtu iných minoritných uhľohydrátov, v ktorých je v súčasnosti uvedená.

                     (5)

                     Požadované zmeny podmienok používania, pokiaľ ide o rozšírenie používania novej potraviny v mliečnych nápojoch a podobných výrobkoch určených pre malé deti, a špecifikácie týkajúce sa metódy sušenia a vzhľadu novej potraviny boli súčasťou pôvodnej žiadosti o povolenie zmesi 2′-FL/DFL ako novej potraviny v súlade s nariadením (EÚ) 2015/2283, ktorú Európsky úrad pre bezpečnosť potravín (ďalej len „úrad“) priaznivo posúdil vo svojom vedeckom stanovisku „Bezpečnosť zmesi 2′-fukozyllaktózy/difukozyllaktózy ako novej potraviny podľa nariadenia (EÚ) 2015/2283“ (4). Komisia sa preto domnieva, že ďalšie stanovisko úradu nie je potrebné.

                     (6)

                     Požiadavka zaradiť 3-fukozyllaktózu do súčtu oligosacharidov, ktoré tvoria novú potravinu, a nie do súčtu iných minoritných uhľohydrátov, v ktorých je v súčasnosti uvedená, nebola zahrnutá do pôvodnej žiadosti, ktorú úrad priaznivo posúdil. Uvedená žiadosť sa odvolávala na potenciál hydrolyzácie DFL na výrobu 3-fukozyllaktózy, ktorá bola zistená pri nízkych hladinách. Komisia sa domnieva, že v prípade požadovanej zmeny spôsobu, akým je 3-fukozyllaktóza zahrnutá do špecifikácií zmesi 2′-FL/DFL vzhľadom na skutočnosť, že sa vyskytuje v novej potravine v nízkych množstvách a pod úrovňami prirodzene sa vyskytujúcimi v ľudskom mlieku, sa neočakáva, že zmení účinky tejto povolenej novej potraviny na ľudské zdravie. Komisia sa preto domnieva, že ďalšie stanovisko úradu nie je potrebné.

                     (7)

                     Preto je vhodné zmeniť únijný zoznam týkajúci sa podmienok používania a špecifikácií zmesi 2′-FL/DFL s cieľom povoliť jej používanie v nápojoch na báze mlieka a podobných výrobkoch určených pre malé deti v množstve 1,2 g/l v konečnom výrobku pripravenom na použitie, ktorý sa takto predáva alebo ktorý sa pripravuje podľa návodu výrobcu, v povolených použitiach, s cieľom stanoviť všeobecný opis výrobného procesu pre novú potravinu a odstrániť „sušenie rozprašovaním“ z opisu konečnej fázy sušenia vo výrobnom procese, odstrániť pojem „amorfný“ z opisu novej potraviny a zaradiť 3-fukozyllaktózu do súčtu oligosacharidov, ktoré tvoria novú potravinu.

                     (8)

                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Zápis v únijnom zozname povolených nových potravín podľa článku 6 nariadenia (EÚ) 2015/2283, ktorý sa týka mikrobiálneho zdroja „zmes 2′-fukozyllaktózy/difukozyllaktózy („zmes 2′-FL/DFL“)“, sa mení v súlade s prílohou k tomuto nariadeniu.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie nariadenie Komisie (EÚ) 2019/1979 z 26. novembra 2019,ktorým sa podľa nariadenia Európskeho parlamentu a Rady (EÚ) 2015/2283 povoľuje umiestnenie zmesi 2′-fukozyllaktózy/difukozyllaktózy na trh ako novej potraviny a ktorým sa mení vykonávacie nariadenie Komisie (EÚ) 2017/2470 (Ú. v. EÚ L 308, 29.11.2019, s. 62).

            (4)  Vestník EFSA (EFSA Journal) (2019) 17(6):5717.

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        V tabuľke 1 (Povolené nové potraviny) sa dopĺňajú podmienky, za ktorých sa môže použiť nová potravina „zmes 2′-fukozyllaktózy/difukozyllaktózy („zmes 2′-FL/DFL“)(mikrobiálny zdroj)“:

                                    Podmienky, za ktorých možno novú potravinu používať

                                    „Konkrétna kategória potravín

                                       Najvyššie prípustné množstvá

                                    Nápoje na báze mlieka a podobné výrobky určené pre malé deti

                                    1,2 g/l v konečnom výrobku pripravenom na použitie, ktorý sa takto predáva alebo ktorý sa pripravuje podľa návodu výrobcu“

                        2.

                        v tabuľke 2 (Špecifikácie) sa zápis týkajúci sa zmesi 2′-fukozyllaktózy/difukozyllaktózy („zmes 2′-FL/DFL“) (mikrobiálny zdroj) nahrádza takto:

                                    Povolená nová potravina

                                    Špecifikácia

                                    „zmes 2′-fukozyllaktózy/difukozyllaktózy (ďalej aj „zmes 2′-FL/DFL“)

                                       (mikrobiálny zdroj)

                                       Opis/definícia:

                                    Zmes 2′-fukozyllaktózy/difukozyllaktózy je purifikovaný biely alebo takmer biely prášok alebo jeho aglomeráty, ktorý sa vyrába mikrobiálnym procesom.

                                       Zdroj: Geneticky modifikovaný kmeň K-12 DH1 baktérií Escherichia coli

                                       Charakteristiky/Zloženie:

                                    Vzhľad: biely alebo takmer biely prášok alebo aglomeráty
                                    Zmes 2′-fukozyllaktózy, difukozyllaktózy, D-laktózy, L-fukózy a 3-fukozyllaktózy (% sušiny): ≥ 92,0 hm. %
                                    2′-fukozyllaktóza a difukozyllaktóza spolu (% sušiny): ≥ 85,0 hm. %
                                    2′-fukozyllaktóza (% sušiny): ≥ 75,0 hm. %
                                    Difukozyllaktóza (% sušiny): ≥ 5,0 hm. %
                                    D-laktóza: ≤ 10,0 hm. %
                                    L-fukóza: ≤ 1,0 hm. %
                                    2′-fukozyl-D-laktulóza: ≤ 2,0 hm. %
                                    Iné uhľohydráty spolu (*1): ≤ 6,0 hm. %
                                    Vlhkosť: ≤ 6,0 hm. %
                                    Sulfátový popol: ≤ 0,8 hm. %
                                    pH (20 °C, 5 % roztok): 4,0 – 6,0
                                    Rezíduá bielkovín: ≤ 0,01 hm. %

                                       Mikrobiologické kritériá:

                                    Celkový počet aeróbnych mezofilných mikroorganizmov: ≤  1000 JTK/g
                                    Enterobacteriaceae: ≤ 10 JTK/g

                                       Salmonella spp.: negatívne/25 g
                                    Kvasinky: ≤ 100 JTK/g
                                    Pleseň: ≤ 100 JTK/g
                                    Rezíduá endotoxínov: ≤ 10 EJ/mg
                                    JTK: jednotky tvoriace kolónie; EJ: endotoxínové jednotky

               (*1)  2′-fukozylgalaktóza, glukóza, galaktóza, manitol, sorbitol, galaktitol, trihexóza, alolaktóza a iné štrukturálne príbuzné uhľovodíky.“


title: Vykonávacie nariadenie Komisie (EÚ) 2021/1294 zo 4. augusta 2021, ktorým sa ruší ochrana označenia pôvodu [„Südburgenland“ (CHOP)]

text:
                  5.8.2021

                  SK

                  Úradný vestník Európskej únie

                  L 282/1

         VYKONÁVACIE NARIADENIE KOMISIE (EÚ) 2021/1294
         zo 4. augusta 2021,
         ktorým sa ruší ochrana označenia pôvodu [„Südburgenland“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 106,
         keďže:

                     (1)

                     V článku 19 delegovaného nariadenia Komisie (EÚ) 2019/33 (2) sa uvádza, že v prípade zrušenia chráneného označenia pôvodu v zmysle článku 106 nariadenia (EÚ) č. 1308/2013 sa primerane uplatňuje postup stanovený v článku 94 a v článkoch 96 až 99 nariadenia (EÚ) č. 1308/2013.

                     (2)

                     V súlade s článkom 19 delegovaného nariadenia (EÚ) 2019/33 bola v Úradnom vestníku Európskej únie (3) uverejnená žiadosť Rakúska o zrušenie chráneného označenia pôvodu „Südburgenland“.

                     (3)

                     Vzhľadom na to, že Komisii nebola oznámená žiadna námietka v zmysle článku 98 nariadenia (EÚ) č. 1308/2013, chránené označenie pôvodu „Südburgenland“ by sa malo zrušiť.

                     (4)

                     Vzhľadom na zrušenie ochrany označenia pôvodu „Südburgenland“ by sa mal jeho zápis vypustiť z únijného registra chránených označení pôvodu a chránených zemepisných označení vín uvedeného v článku 104 nariadenia (EÚ) č. 1308/2013.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Ochrana označenia pôvodu „Südburgenland“ (CHOP) sa ruší.

            Článok 2
            Zápis označenia pôvodu „Südburgenland“ (CHOP) v registri chránených označení pôvodu a chránených zemepisných označení vín sa vypúšťa.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. augusta 2021

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 671.

            (2)  Delegované nariadenie Komisie (EÚ) 2019/33 zo 17. októbra 2018, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o žiadosti o ochranu označení pôvodu, zemepisných označení a tradičných pojmov v sektore vinohradníctva a vinárstva, námietkové konanie, obmedzenie používania, zmeny špecifikácií výrobkov, zrušenie ochrany a označovanie a obchodnú úpravu (Ú. v. EÚ L 9, 11.1.2019, s. 2).

            (3)  Ú. v. EÚ C 57, 17.2.2021, s. 30.


title: Vykonávacie nariadenie Komisie (EÚ) 2021/1295 zo 4. augusta 2021, ktorým sa v súvislosti s rokom 2021 stanovuje výnimka z článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat

text:
                  5.8.2021

                  SK

                  Úradný vestník Európskej únie

                  L 282/3

         VYKONÁVACIE NARIADENIE KOMISIE (EÚ) 2021/1295
         zo 4. augusta 2021,
         ktorým sa v súvislosti s rokom 2021 stanovuje výnimka z článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 75 ods. 3,
         keďže:

                     (1)

                     Podľa článku 75 ods. 1 tretieho pododseku nariadenia (EÚ) č. 1306/2013 môžu členské štáty od 16. októbra do 30. novembra vyplácať preddavky až do výšky 50 %, pokiaľ ide o priame platby podľa nariadenia Európskeho parlamentu a Rady (EÚ) č. 1307/2013 (2), a pred 1. decembrom môžu vyplácať preddavky až do výšky 75 %, pokiaľ ide o podporné opatrenia týkajúce sa plôch a zvierat podľa nariadenia Európskeho parlamentu a Rady (EÚ) č. 1305/2013 (3).

                     (2)

                     V dôsledku krízy spôsobenej pandémiou COVID-19 v členských štátoch sa poľnohospodári stretli s mimoriadnymi hospodárskymi a finančnými ťažkosťami. Vzhľadom na osobitnú zraniteľnosť týchto hospodárskych subjektov a s cieľom zmierniť finančné dôsledky tejto krízy i jej dôsledky z hľadiska peňažných tokov sa vo vykonávacom nariadení Komisie (EÚ) 2020/531 (4) stanovila výnimka z článku 75 ods. 1 tretieho pododseku nariadenia (EÚ) č. 1306/2013 tým, že sa členským štátom umožnilo vyplácať príjemcom vyššiu úroveň preddavkových platieb na rok 2020. Keďže pandémia COVID-19 v roku 2021 stále pretrváva a poľnohospodári naďalej čelia narušeniam hospodárstva, členským štátom by sa malo umožniť naďalej vyplácať zvýšené preddavkové platby v súvislosti s rokom podávania žiadostí 2021.

                     (3)

                     Opatrenia stanovené v tomto nariadení sú v súlade so stanoviskom Výboru pre poľnohospodárske fondy, Výboru pre priame platby a Výboru pre rozvoj vidieka,

               PRIJALA TOTO NARIADENIE:

            Článok 1
            Odchylne od článku 75 ods. 1 tretieho pododseku nariadenia (EÚ) č. 1306/2013 môžu členské štáty za rok nároku 2021 vyplácať preddavky do výšky 70 % v prípade priamych platieb uvedených v prílohe I k nariadeniu (EÚ) č. 1307/2013, a až do výšky 85 % v prípade podpory poskytnutej v rámci rozvoja vidieka, ako sa uvádza v článku 67 ods. 2 nariadenia (EÚ) č. 1306/2013.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. augusta 2021

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 347, 20.12.2013, p. 549.

            (2)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

            (3)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

            (4)  Vykonávacie nariadenie Komisie (EÚ) 2020/531 zo 16. apríla 2020, ktorým sa v súvislosti s rokom 2020 stanovuje výnimka z článku 75 ods. 1 tretieho pododseku nariadenia Európskeho parlamentu a Rady (EÚ) č. 1306/2013, pokiaľ ide o úroveň platby preddavkov v prípade priamych platieb a opatrení na rozvoj vidieka týkajúcich sa plôch a zvierat, a z článku 75 ods. 2 prvého pododseku uvedeného nariadenia, pokiaľ ide o priame platby (Ú. v. EÚ L 119, 17.4.2020, s. 1).